stanford-oval/wikipedia huggingface dataset:
קואורדינטות גליליות
וקטורי היחידה ווקטור המיקום

בקואורדינטות קרטזיות אפשר לרשום את מיקומה של כל נקודה או וקטור כ
כאשר  \ {\hat {e}}_{i}\,\ i=\{x,y,z\} הם וקטורי היחידה הקרטזיים (וקטורים אלה קבועים). באופן גאומטרי, וקטור היחידה x הוא וקטור המצביע בכיוון החיובי של ציר x ואורכו הוא 1 (ליתר דיוק נכון לומר שהנורמה שלו שווה ל-1), באותו אופן לגבי וקטורי היחידה בצירים y ו-z.
אנו נרצה להציג באותה צורה את הנקודה שלנו גם בקואורדינטות גליליות:
כאשר לווקטורים  \ {\hat {e}}_{j}\,\ j=\{\rho ,\theta ,z\} נקרא "וקטורי היחידה הגליליים".
אפשר לחשבם בכל נקודה במרחב ולקבל שהם נתונים על ידי
כלומר: וקטורים אלה אינם קבועים במרחב, אלא כיוונם משתנה בהתאם לנקודה.
למרות זאת, וקטורים אלה עדיין שומרים על אורתונורמליות ומהווים שלשה אורתוגונלית ימנית:  \ {\hat {\rho }}\times {\hat {\theta }}={\hat {z}}.
יש לשים לב שעבור וקטור המיקום (ווקטור שיוצא מראשית הצירים), אף על פי שבקואורדינטות קרטזיות, הרכיבים שלו הן הקואורדינטות שלו, כלומר:
או במפורש:
הרי, זה מקרה פרטי, ובמערכת קואורדינטות גליליות, וקטור המיקום ייוצג ללא  \theta :
\ {\vec {\rho }}=\rho {\hat {e}}_{\rho }+z{\hat {e}}_{z}
ההסבר לכך הוא ש- {\hat {e}}_{\rho } הוא פונקציה של  \theta , אך לווקטור המיקום אין רכיב בכיוון של  {\hat {\theta }}
תכונות מטריות

המטריקה (כלומר: המרחק בין כל שתי נקודות) בקואורדינטות אלה נקבע על ידי הטנזור המטרי שנותן את אלמנט האורך הדיפרנציאלי. הטנזור המטרי כאן הוא מטריצה אלכסונית, שהאלמנטים השונים מאפס שלה הם:
ולכן אלמנט האורך הדיפרנציאלי הוא
תכונות מטריות > שטחים ונפחים

מכיוון שמדובר במערכת צירים "עקומה", אלמנט הנפח האינפיניטסימלי כאן הוא לא פשוט מכפלה של  \!\,d\rho ,d\phi ,dz. נסתכל על אלמנט נפח אינפיניטסימלי שמונח על קליפה עבה של גליל, שהוא כל כך קטן עד שבקירוב טוב הוא די קובייתי. עוביו הוא  \ d\rho , גובהו הוא  \ dz ואילו אורכו (ההיקף) הוא  \ \rho d\theta  ולכן הנפח של אלמנט הנפח האינפיניטסימלי יהיה
באותו אופן אפשר לחשב גם את השטח של אלמנט השטח.
שטח של אלמנט שטח כשאר:
משטח ρ קבוע  da_{\rho }=\rho d\varphi dz
משטח φ קבוע  da_{\varphi }=d\rho dz
משטח z קבוע  da_{z}=\rho d\rho d\varphi
אנליזה וקטורית

אנליזה וקטורית היא כלי שימושי בבעיות פיזיקליות, לרבות בעיות פיזיקליות בעלות סימטריה כדורית. תחום זה מטפל בשינוי של שדות סקלריים ווקטוריים בזמן ובמרחב. מובאות כאן הנוסחאות השימושיות של נגזרות וקטוריות (גרדיאנט, דיברגנץ, רוטור ולפלסיאן) בקואורדינטות גליליות:
גרדיאנט:
דיברגנץ:
רוטור:
לפלסיאן:
קינמטיקה

במערכת קואורדינטות גליליות, המיקום של גוף יכול להכתב בצורה הבאה:
 {\boldsymbol {r}}=\rho \,{\boldsymbol {\hat {\rho }}}+z\,{\boldsymbol {\hat {z}}}
בניגוד לקואורדינטות קרטזיות, שם הצירים אינם משתנים עם הזמן (ולכן ניתן לגזור רכיב רכיב), במערכת הגלילית הצירים עצמם משתנים בזמן כיוון שהם מוגדרים יחסית לגוף הנע. לכן כאשר נגזור לפי הזמן, נצטרך לגזור גם את וקטורי היחידה המרכיבים את וקטור המיקום.
אם כן המהירות, שהיא נגזרת של המיקום, יכולה להכתב:
 {\boldsymbol {v}}={\frac {\mathrm {d} {\boldsymbol {r}}}{\mathrm {d} t}}={\dot {\rho }}\,{\boldsymbol {\hat {\rho }}}+\rho \,{\dot {\varphi }}\,{\hat {\boldsymbol {\varphi }}}+{\dot {z}}\,{\hat {\boldsymbol {z}}}
והתאוצה תהיה הנגזרת השנייה של המיקום:
 {\boldsymbol {a}}={\frac {\mathrm {d} {\boldsymbol {v}}}{\mathrm {d} t}}=\left({\ddot {\rho }}-\rho \,{\dot {\varphi }}^{2}\right){\boldsymbol {\hat {\rho }}}+\left(2{\dot {\rho }}\,{\dot {\varphi }}+\rho \,{\ddot {\varphi }}\right){\hat {\boldsymbol {\varphi }}}+{\ddot {z}}\,{\hat {\boldsymbol {z}}}
ראו גם

גליל
אנליזה וקטורית
גאומטריה דיפרנציאלית
הערות שוליים

1 2  Taylor, John R. (2005). Classical Mechanics. Sausalito, California: University Science Books. p. 29.
קואורדינטות גליליות – הגדרה
קרל איזידור בק

| --- | --- |

 לידה:  1 במאי 1817 באיה, הונגריה 
 פטירה:  9 באפריל 1879 (בגיל 61) Währing, אוסטריה 
 מדינה:  הונגריה, ציסלייטניה (ארצות אוסטריה) 
 מקום קבורה:  Matzleinsdorf Protestant Cemetery 
 
קרל איזידור בק או כפי שנקרא בהונגריה קארוי בק (בהונגרית: Beck Károly; באיה, 1 במאי 1818 – וינה, 10 באפריל 1879) היה משורר יהודי-הונגרי-אוסטרי-גרמני, אחיו של הצייר וילמוש בק.
ביוגרפיה > לימודיו

קארוי בק נולד במשפחת סוחרים יהודית, אך המיר את דתו ללותרניזם עוד בצעירותו. בניגוד לכוונות אביו, הוא לא הצטרף לניהול העסק, אלא אחרי סיום לימודיו בתיכון בבאיה נסע לווינה, שם למד רפואה. אחרי זמן קצר עזב את האוניברסיטה ועבר ללייפציג ונרשם לפקולטה למדעי הרוח. שם עסק באופן פעיל בספרות יפה, ובמדעים הומניים.
בשנת 1841 חזר לפשט וגר עם הוריו, שבינתיים עברו לעיר מבאיה. בשנת 1843 נסע שוב לווינה, שם נפגש והתיידד עם ניקולאוס לנאו. בשנת 1844 הוא עבר לברלין כדי לספק את רצונו לרכוש ידע. באביב 1846 חזר להונגריה ונפגש עם המשורר ההונגרי שנדור פטפי, שאת שיריו כבר הכיר. הפגישה נערכה כנראה בעזרת קרל מריה קרטבני.
ביוגרפיה > שירתו

ב-1861 וב-1862 הוא כבר קיים ערבי קריאה משיריו בדרזדן, בוויימאר ובברלין. לפי מגזין "האופנה של פשט" (Pesti Divatlap) גיליון 15 בשנת 1846 בק רצה לתרגם לגרמנית כרך משיריו של פטפי. הוא היה בטוח שלפחות 5,000 עותקים מהספר המתוכנן יימכרו בחו"ל. בק עצמו תיאר מאוחר יותר את המפגש שלו עם פטפי בפירוט ובצבע ב-Berliner National-Zeitung ב-1864. מאמרו זה פורסם אז גם על ידי העיתונים הגרמניים וההונגרים בפשט.
קארוי בק החזיק ברשותו את קורות חייו בשפה הגרמנית של שנדור פטפי. לדבריו, המשורר מסר לו אותם ככרטיס זיכרון כאשר ליווה אותו פעם למסעו באניית קיטור. ביוגרפיה זו הגיעה לרשותו של שאנדור פישר לאחר מותו של בק, שצירף ממנה עותק לעבודתו על פטפי.
הוא ידע הונגרית היטב, אך לא למד את שפת מולדתו עד כדי כך שהיה יכול לכתוב שירה בהונגרית.
ביוגרפיה > הגירה

קארוי בק התיישב בווינה לאחר מהפיכת 1848 בהונגריה. בשנת 1855 ערך את השנתון הספרותי Frische Quellen בפשט. השנתון הופיע פעם אחת בעשר חוברות. בשנת 1857 פרסם בווינה כתב עת ספרותי בשם "Gesellschafter in Wien", אך הפרסום הופסק כעבור חצי שנה. לעיתים רחוקות, אך הוא כתב גם בהונגרית, למשל בשנת 1862 ב"מראה של הארץ" (Ország Tükre). בשנותיו האחרונות חי במצוקה גדולה ונהנה מהפרסים של "אגודת שילר" הגרמנית, של ה"קונקורדיה" הוינאית ומקצבות חסד של המדינה. בחורף 1878–1879 היה צריך לערוך עבורו מגבית.
בשנותיו הצעירות היה מהפכן עז, אחד המטפחים הפאתטיים של הליריקה הפוליטית הגרמנית, משורר מוכשר. האלמנטים ההונגריים בשירתו מרשימים. הוא הציג את חיי העם ההונגריים לקוראיו בתחרות עם לנאו. (Jankó, der ungarische Rosshirt, 1841) הוא כתב גם על צער יהודי ועל האידיאלים הסוציאליסטים בעבודותיו. (Lieder vom armen Mann, 1846).. לאחר שעזב את דת אבותיו, גם תפיסתו הפוליטית הרדיקלית התמתנה.
יצירותיו

כתביו הפואטיים מפרשים את חייה הלאומיים ואת רוחה של הונגריה. בין עבודותיו:
Nächte, gepanzerte Lieder (Nights, armored lyrics; 1838), a collection of poems which was well received
Stille Lieder (Quiet lyrics; 1839)
Saul (Leipzig, 1841), a drama
Jankó, der ungarische Rosshirt (Jankó, the Hungarian horse tender; Leipzig, 1842; 3d ed., 1870), a romance in verse that established his reputation, considered by some to be his best work
Gesammelte Gedichte (Collected poems; Berlin, 1844; 9th ed. 1869)
Lieder vom armen Mann (Songs of the Poor Man; Berlin, 1846)
Aus der Heimat (From home; Dresden, 1852; 4th ed. 1862)
Mater Dolorosa (Berlin, 1853), a novel
Jadwiga (Leipzig, 1863), a tale in verse
Elegieen (Vienna, 1869)
לקריאה נוספת

Szinnyei József: Magyar írók élete és munkái I. (Aachs–Bzenszki). Budapest: Hornyánszky. 1891. (יוז'ף סיניאי: חייהם ויצירותיהם של סופרים הונגרים)
לקסיקון יהודי הונגרי. 1929. עורך פטר אויווארי. קרל איזידור בק
ינה פינטר: תולדות הספרות ההונגרית: שיטתיות מדעית בודפשט, 1930–1941; כרך 6. מבט רטרוספקטיבי / ספרות גרמנית בהונגריה בשליש השני של המאה ה-19
קרל איזידור בק, משורר אוסטרו-גרמני יליד באיה
רוברט דורפמן

| --- | --- |

 לידה:  27 באוקטובר 1916 ניו יורק, ארצות הברית 
 פטירה:  24 ביוני 2002 (בגיל 85) Belmont, אירלנד 
 ענף מדעי:  כלכלה, סטטיסטיקה
 מקום מגורים:  ארצות הברית
 מקום קבורה:  בית הקברות מאונט אובורן 
 מקום לימודים:  אוניברסיטת קולומביה (1936)  אוניברסיטת קליפורניה בברקלי (1950) 
 מנחה לדוקטורט:  ויליאם ג'ון פלנר, Robert Aaron Gordon 
 מוסדות:  אוניברסיטת הרווארד 
 תלמידי דוקטורט:  Roger G. Noll, Joseph Naus, Henry Donnan Jacoby, Roger Even Bove, Walter Phillip Falcon, Irma Adelman, Stephen J. Turnovsky, Alvin Marty, Clopper Almon 
 פרסים והוקרה:  עמית החברה האקונומטרית (1955)  עמית מכובד של האגודה האמריקאית לכלכלה  מלגת גוגנהיים 
 
רוברט דורפמן (באנגלית: Robert Dorfman‏; 27 באוקטובר 1916, ניו יורק – 24 ביוני 2002) היה כלכלן אמריקאי, פרופסור באוניברסיטת הרווארד, שנודע בתרומתו בתחום בדיקת קבוצה, תורת הקודים וכלכלה.
קורות חיים

רוברט דורפמן נולד בשנת 1916 בניו יורק. הוא למד סטטיסטיקה ובשנת 1937 קיבל תואר שני באוניברסיטת קולומביה. החל משנת 1939 הוא עבד בשרות ממשלתי ובמהלך מלחמת העולם השנייה עבר בחיל האוויר האמריקאי. בשנת 1943 דורפמן פרסם עבודה חלוצית בתחום בדיקת קבוצה.
בשנת 1950 הוא סיים דוקטורט באוניברסיטת קליפורניה בברקלי בתחום תכנון ליניארי ושימושים שלו בכלכלה. בשנת 1955 הוא קיבל תואר פרופסור באוניברסיטת הרוורד ועבד שם במשך 32 שנים.
רוברט דורפמן עסק גם בתחום כלכלה סביבתית ועשה מחקרים בתחום זה באזור המזרח התיכון ודרום אסיה.
רוברט דומאני

| --- | --- |

רוברט דומאני כפי שצולם בעת מלחמת האזרחים בספרד.
 לידה:  16 במרץ 1908 אוראחוביצה, האימפריה האוסטרו-הונגרית האימפריה האוסטרו-הונגרית
 פטירה:  3 במרץ 1942 (בגיל 33) פלאשקי, מדינת קרואטיה העצמאית 
 מדינה:  קרואטיה 
 כינוי:  דראגו דומיאניץ Drago Domjanic
 השכלה:  אוניברסיטת זאגרב 
 השתייכות:  הפרטיזנים היוגוסלבים
 תקופת הפעילות:  1941–1942
 דרגה:  קומאנדאנט
 תפקידים בשירות
 הבריגדות הבינלאומיות במהלך מלחמת האזרחים בספרד, הפרטיזנים היוגוסלבים – מפקד יחידה וקצין המבצעים של יחידות הפרטיזנים בקורדון ובבָּאנְיָה.
 פעולות ומבצעים
 מלחמת האזרחים בספרד  מלחמת העולם השנייה ביוגוסלביה 
 עיטורים
 גיבור יוגוסלביה
 
רוברט דומאני (בסרבו-קרואטית: Robert Domany; ‏16 במרץ 1908, אוראחוביצה, האימפריה האוסטרו-הונגרית – 3 במרץ 1942, פלאשקי, מדינת קרואטיה העצמאית) היה פרטיזן יוגוסלבי ממוצא יהודי, חבר במפלגה הקומוניסטית של יוגוסלביה אשר ב-1953 זכה לעיטור גיבור יוגוסלביה.
רוברט דומני נולד ב-1908 בעיירה אוריחוביצה הסמוכה לאוסייק אשר בקרואטיה ולמד הנדסה באוניברסיטת זאגרב. ב-1937 הצטרף לשורות המפלגה הקומוניסטית של יוגוסלביה ובהמשך לחם בשורות הבריגדות הבינלאומיות במהלך מלחמת האזרחים בספרד. ב-1941, במהלך מלחמת העולם השנייה, לאחר כיבוש ממלכת יוגוסלביה על ידי גרמניה הנאצית וכינון מדינת קרואטיה העצמאית, הצטרף דומאני לכוחות הפרטיזנים היוגוסלבים של טיטו. הוא פיקד על יחידת פרטיזנים ובהמשך מונה לקצין המבצעים של מספר יחידות פרטיזנים. ב-1942 נפל למארב של צ'טניקים כתוצאה מהלשנה ונהרג יחד עם שניים ממלוויו, בהם אדולף שטיינברגר. גופתו הושלכה לבור מים בעומק רב ושרידיה נמצאו רק ב-1966. ב-24 ביולי 1953 העניק לו שליט יוגוסלביה יוסיפ ברוז טיטו את עיטור, "גיבור יוגוסלביה".
הערות שוליים

↑  יהודים - "גיבורים לאומיים של עמי יוגוסלביה", באתר "ההתנגדות היהודית בשואה", אוחזר ב-1 באוגוסט 2014.
| יהודים גיבורי יוגוסלביה יוגוסלביה |
| --- | --- | --- |
|  | נסים אלבחרי • אליאס אנגל • איזידור ברוך • פאבלה גוראנין • רוברט דומאני • סלאבישה ויינר • וויו טודורוביץ' • אסתר עובדיה • פאבלה פאפ • משה פיאדה • אדולף שטיינברגר |  |
רוברט הולי

| --- | --- |

 לידה:  28 בינואר 1922 אורבנה, ארצות הברית 
 פטירה:  11 בפברואר 1993 (בגיל 71) לוס גאטוס, ארצות הברית 
 ענף מדעי:  ביוכימיה
 מקום מגורים:  ארצות הברית
 מקום לימודים:  אוניברסיטת קורנל (1947)  תיכון אורבנה  אוניברסיטת אילינוי באורבנה-שמפיין  הקולג' לרפואה ויל קורנל 
 מוסדות:  אוניברסיטת קורנל 
 פרסים והוקרה:  פרס האקדמיה הלאומית למדעים בביולוגיה מולקולרית (1967)  פרס נובל לפיזיולוגיה או לרפואה (1968)  פרס אלברט לסקר למחקר רפואי בסיסי (1965)  מלגת גוגנהיים 
 תרומות עיקריות
 תיאור הקוד הגנטי וביטויו בסינתזה של חלבון
 
רוברט ויליאם הולי (אנגלית: Robert William Holley‏; 28 בינואר 1922 – 11 בפברואר 1993) היה ביוכימאי אמריקאי, חתן פרס נובל לפיזיולוגיה או לרפואה לשנת 1968.
הולי נולד באורבנה, אילינוי שבארצות הברית וסיים את לימודיו התיכוניים בעיר בשנת 1938. הוא למד כימיה באוניברסיטת אילינוי באורבנה-שמפיין, סיים את לימודיו ב-1942 ולאחר מכן החל את לימודי הדוקטורט שלו בכימיה אורגנית באוניברסיטת קורנל, וסיים אותם בשנת 1947.
הולי נשאר באוניברסיטת קורנל גם לאחר קבלת הדוקטורט, והחל לשמש שם כעוזר פרופסור לכימיה אורגנית ב-1948. בשנת 1962 מונה לפרופסור לביוכימיה.
ב-1968 זכה בפרס נובל לפיזיולוגיה או לרפואה, יחד עם הר גובינד קוראנה ומרשל וורן נירנברג, על תיאור הקוד הגנטי וביטויו בסינתזה של חלבון.
נפטר בקליפורניה ב-11 בפברואר 1993.
קרק

ערך זה עוסק באי בקרואטיה. אם התכוונתם למשמעות אחרת, ראו .
| --- | --- |

 נתונים גאוגרפיים
 מיקום:  הים האדריאטי 
 קואורדינטות:  45°04′44″N 14°36′03″E﻿ / ﻿45.078888888889°N 14.600833333333°E﻿ / 45.078888888889; 14.600833333333
 שטח:  405.78 קילומטר רבוע
 היקף החוף:  220 ק"מ
 גובה מרבי:  588 מטר
 נתונים מדיניים
 מדינה:  קרואטיה 
 אוכלוסייה:  16,402 (2001)
 אזור זמן:  UTC+1
  (למפת קרואטיה מוגדלת) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי קרק(למפת קרואטיה רגילה) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי קרק
 
מפת האי קרק
לוח בשקה
קְרְק (בקרואטית: Krk; באיטלקית: Veglia; בלטינית: Curicta) הוא האי השני בגודלו בקרואטיה והמאוכלס באייה.
גאוגרפיה

כפי שהסתבר במדידות שנערכו לאחרונה, שטחו של האי הוא 405.22 קמ"ר, ועל כן האי צרס (Cres) ששטחו 405.70 קמ"ר גדול ממנו, אולם בפרסומים הרשמיים האי עדיין מופיע במקום הראשון. האי ממוקם במפרץ קוורנר בצפון הים האדריאטי, בין האי צרס ממערב לבין חופי קרואטיה ממזרח, אליה הוא מחובר מאז 1980 בגשר. סביב לקרק כעשרים איים קטנים השייכים לו. אדמת האי עשויה גיר והנוף הוא קרסטי ועשיר במערות ובולענים (דולינות). הנקודה הגבוהה באי שנופו גבעי, היא בהר אובזובו (Obzovo) שבדרומו (588 מטר). חופו של האי מחורץ ואורכו כמעט 220 ק"מ, ואילו האקלים ים תיכוני. אוכלוסיית האי מנתה 16,402 תושבים בשנת 2001, מהם 5,491 בעיר הראשית הקרויה גם היא קרק.
היסטוריה

מקור שמו של האי בקרואטית (Krk) בשמו הלטיני (Curicta), ואילו שורשיו של השם האיטלקי (Veglia) בימי הביניים, בשיבוש המילה "Vecla" שמשמעותה "עיר ישנה". האי היה מאוכלס מאז המאה ה-10 לפנה"ס על ידי שבטים אילירים, ומאוחר יותר על ידי הרומאים. בחודש ספטמבר בשנת 49 לפנה"ס נערך קרב ימי מול חופי קרק בין צבאות גנאיוס פומפיוס מגנוס ליוליוס קיסר, שהסתיים בתבוסתו של האחרון. עם שקיעתה של האימפריה הרומית, עבר האי לשליטת האימפריה הביזנטית, ולאחר מכן נשלט על ידי ונציה והמלכים הקרואטים-הונגרים.
החל במאה ה-4 שלטה באי השפה הדלמטית, שפה רומאנית שדעכה ומתה לאחר כאלף שנים. הניב המקומי, וליה (בדלמטית Viklasun), היה אחד משני הניבים המתועדים של השפה. באי, אשר נחשב למוקד של התרבות הקרואטית, רווח השימוש באלפבית הגלגוליטי הסלאבי העתיק החל במאה ה-11, ובו נכתב לוח בשקה בשנת 1100 לערך.
ב-1358 העניקה ונציה מידה מסוימת של עצמאות לדוכסים מקרק ששלטו באי, אך ב-1480 הוחזרה השליטה הישירה בו לוונציה. במאה ה-19 צורף האי לאימפריה האוסטרו-הונגרית ובשנת 1919 הייתה קרק לחלק מיוגוסלביה. במהלך מלחמת העולם השנייה נכבש האי על ידי הצבא האיטלקי ב-1941, וב-1943 עבר לשליטת גרמניה הנאצית. עם תום המלחמה חזר האי קרק לשליטת יוגוסלביה, ועם פירוקה בשנת 1991 היה לחלק מקרואטיה.
כלכלה ותשתית

קרק הוא יעד תיירותי פופולרי, ובחודשי הקיץ פוקדים את האי תיירים רבים מגרמניה, אוסטריה, איטליה ומזרח אירופה. האי מחובר ליבשה בגשר שהוקם בשנת 1980 ושאורכו 1,430 מטר. גשר זה היה גשר אגרה עד שנת 2020. בקצהו הצפוני של האי שוכן שדה תעופה בינלאומי המשרת גם את הערים רייקה ואופטיה. האי וסביבתו הם יעד פופולרי גם בקרב ישראלים, וקו שכר מופעל בין תל אביב לקרק על ידי ארקיע, סאן דור וישראייר. בנוסף לכך יש באי בית זיקוק ושתי מספנות, ותושבי האי עוסקים גם בדיג ובחקלאות.
גלריה

חוף בשקה בדרום קרק
העיר קרק
הגשר בין קרק ליבשה
שדה התעופה בקרק
ראו גם

לוח בשקה
הערות שוליים

↑  Krk Bridge tolls set to be abolished, Croatia Week, ‏2020-05-19 (באנגלית)
| הריביירה הקרואטית |
| --- | --- | --- |
| ערים | דוברובניק • ספליט • רוביני • רייקה • טרוגיר • זאדאר • אופטיה • פורץ' • פולה • שיבניק |  |
| איים | צרס • קרק • מלייט • ראב • פאג • ויס • לושין • דוגי אוטוק • בראץ' • הוואר • קורצ'ולה • קורנטי |  |
| ערכים אחרים | מפרץ קוורנר • דלמטיה • הים האדריאטי • ולביט • איסטריה • האלפים הדינריים |  |
| --- | --- |
בקרת זהויות :  BnF: cb12078598r (data)  GND: 4441622-2  LNB: 000318275  NKC: ge214398  VIAF: 146012391   WorldCat (עם VIAF): 146012391
רוברט ווקר

| --- | --- |
רוברט ווקר בסרט זרים ברכבת
רוברט ווקר בסרט זרים ברכבת
 לידה:  13 באוקטובר 1918 סולט לייק סיטי, יוטה, ארצות הברית
 פטירה:  28 באוגוסט 1951 (בגיל 32) לוס אנג'לס, קליפורניה, ארצות הברית
 מקום קבורה:  Washington Heights Memorial Park 
 מדינה:  ארצות הברית ארצות הברית
 תקופת הפעילות:  1939–1951 (כ־12 שנים)
 מקום לימודים:  האקדמיה האמריקאית לאמנויות הדרמה 
 בן או בת זוג:  ג'ניפר ג'ונס (1939–1945) 
 צאצאים:  Robert Walker Jr. 
 פרסים והוקרה:  פרס עולם התיאטרון (1965)  כוכב בשדרת הכוכבים בהוליווד 
 פרופיל ב-IMDb
 
רוברט ווקר (באנגלית: Robert Walker‏; 13 באוקטובר 1918 – 28 באוגוסט 1951) היה שחקן קולנוע אמריקאי.
קורות חיים

ווקר נולד בסולט לייק סיטי במדינת יוטה. הוא למד באקדמיה האמריקאית לאמנויות הדרמה בניו יורק שם למד בשנים 1937–1939.
באותן שנים הכיר שם את השחקנית פיליס איילי ששינתה לאחר מכן את שמה לג'ניפר ג'ונס. הם נישאו בטלסה, אוקלהומה ב-1939 ונולדו להם שני בנים, ביניהם השחקן רוברט ווקר הבן (אנ').
ב-1941 פגשה פיליס את המפיק דייוויד או. סלזניק ששינה את שמה לג'ניפר ג'ונס והזניק את הקריירה שלה. היא הפכה לפילגשו ולאחר גירושיה מווקר ב-1945, הפכה לאשתו.
סלזניק עזר לווקר לקבל חוזה ב-מטרו גולדווין מאייר. ווקר השתתף בדרמת המלחמה "באטאן" (1943) ובסרט "מאדאם קירי".
ב-1944 השתתף בסרט "מאז שהלכת" לצידן של שירלי טמפל, ג'ניפר ג'ונס וקלודט קולברט, שנכתב והופק על ידי סלזניק.
באותה שנה השתתף בסרט "שלושים שניות מעל טוקיו" על הפשיטה של דוליטל לצידו של ספנסר טרייסי שגילם את דמותו של גנרל ג'יימס דוליטל.
ב-1946 השתתף בתפקיד ראשי של ג'רום קרן בסרט עוד תעלה תזרח השמש, על חייו של קרן.
ב-1947 השתתף בסרט "שיר אהבה" על חיי רוברט שומאן ואשתו קלרה שומאן, בתפקיד יוהנס ברהמס.
תפקידו הבולט ביותר היה בסרט זרים ברכבת בבימויו של אלפרד היצ'קוק (1951) בו שיחק תפקיד של אדם הנטפל לאדם אחר ברכבת ומנסה לשכנע אותו לבצע רצח.
ווקר סבל שנים רבות מבעיות פסיכיאטריות ומהתמכרות לברביטורטים ואלכוהול דבר שהביא למותו ב-1951 בגיל 32.
רובי ספרקס

| --- | --- |

 בימוי:  ג'ונתן דייטון וואלרי פאריס
 הופק בידי:  אלברט ברגר 
 תסריט:  זואי קאזאן
 עריכה:  פמלה מרטין 
 שחקנים ראשיים:  פול דאנו   זואי קאזאן   כריס מסינה   אליוט גולד   אנט בנינג   אנטוניו בנדרס
 מוזיקה:  דבוצ'קה 
 צילום:  מת'יו ליבטיק 
 מדינה:  ארצות הברית ארצות הברית
 חברה מפיצה:  פוקס המאה ה-20, וודו, נטפליקס, דיסני+ 
 שיטת הפצה:  וידאו על פי דרישה 
 הקרנת בכורה:  25 ביולי 2012
 משך הקרנה:  104 דקות
 שפת הסרט:  אנגלית
 סוגה:  קומדיה רומנטית, סרט פנטזיה, סרט ריאליזם קסום 
 הכנסות באתר מוג'ו:   rubysparks
 אתר רשמי
 דף הסרט ב־IMDb
 
רובי ספרקס (אנגלית: Ruby Sparks) הוא סרט דרמה קומית-רומנטית אמריקאי משנת 2012. הסרט בוים על ידי ג'ונתן דייטון וואלרי פאריס, והתסריט נכתב על ידי זואי קאזאן, שגם משחקת בסרט. בסרט מככב פול דאנו בתור סופר עם מחסום כתיבה, שמתחיל לכתוב על הבחורה המושלמת, ומגלה שהדמות עליה הוא כותב מתעוררת לחיים.
עלילה

קאלווין ווייר-פילדס (פול דאנו) הוא סופר צעיר ומבריק שנתקל במחסום כתיבה בניסיונו לכתוב ספר שישחזר את הצלחת ספרו הראשון. הפסיכולוג שלו, דוקטור רוזנטל (אליוט גולד), מטיל עליו משימה: לכתוב עמוד אחד על מישהו שיאהב את הכלב שלו, סקוטי. קאלווין חולם שהוא פוגש בחורה צעירה שמציירת את סקוטי ואומרת שהוא מוצא חן בעיניה. כשקאלווין מתעורר הוא מלא השראה ומתחיל לכתוב על הבחורה מהחלום, לה הוא קורא "רובי ספרקס". אט אט קאלווין מתחיל להתאהב בפרי דמיונו, והוא ממשיך לכתוב על מנת לבלות זמן איתה. לאחר שבאחד הלילות הוא נרדם על מכונת הכתיבה שלו בעודו כותב על רובי, הוא מתעורר ומוצא אותה, בשר ודם, מבשלת במטבח ביתו.
קאלווין משוכנע כי הוא מאבד את שפיותו ומנסה להתעלם מרובי, אולם לבסוף הוא מבין שהיא אמיתית, ושגם אנשים אחרים רואים ושומעים אותה. הוא מציג את רובי לאחיו, הארי (כריס מסינה), שמתייחס לנושא בספקנות, אך קאלווין מצליח להוכיח שכתיבתו משפיעה על רובי באופן ישיר. קאלווין, שאומר שהוא אוהב את רובי, מבטיח שלעולם לא יכתוב עליה שוב.
קאלווין ורובי המאוהבים מאושרים יחד, אולם עם חלוף הזמן רובי מתחילה להרגיש צורך ביותר עצמאות. היא נרשמת לחוגים ומוצאת חברים חדשים לבלות איתם. קאלווין מתקשה להתמודד עם המצב. הוא מקנא בזמן שרובי מבלה עם אנשים אחרים מלבדו, ומתקשה להשלים עם כך שרובי, היצירה שלו, כבר לא תלויה בו. בייאושו הוא חוזר לכתוב את סיפורה של רובי ומנסה לשנות אותה, אולם על אף כל השינויים הוא לא מצליח להחזיר את הקשר שלהם לקדמותו. לאחר עוד ריב בין השניים, קאלווין חושף בפני רובי שהוא בעצם יצר אותה, ומדגים לה את זה בכך שהוא גורם לה לבצע סדרה של פעולות מטורפות ומשפילות. רובי, תשושה ומבולבלת, בורחת מהחדר.
קאלווין מחליט לשחרר את רובי. הוא כותב את העמוד הסופי בסיפורה, שאומר שהיא כבר לא יצירתו ושהיא חופשייה. רובי נעלמת, וקאלווין נותר לבדו.
הזמן חולף, וקאלווין מפרסם ספר חדש אודות החוויות שלו עם רובי. הספר זוכה להצלחה. בעודו מטייל עם סקוטי בפארק, קאלווין פוגש בחורה אשר נראית בדיוק כמו רובי, שקוראת את הספר שלו. הבחורה לא מזהה את קאלווין. הוא מתיישב והם מתחילים לדבר.
שחקנים

פול דאנו בתפקיד קאלווין וויר פילדס, סופר צעיר עם מחסום כתיבה שמתקשה לשחזר את הצלחת הספר הראשון שלו, שכתב בגיל 19.
זואי קאזאן בתפקיד רובי ספרקס, אישה שמתחילה בתור יצירת דמיונו של קאלווין אך הופכת לאישה אמיתית.
כריס מסינה בתפקיד הארי, אחיו הגדול של קאלווין.
אנט בנינג בתפקיד גרטרוד, אימו של קאלווין.
אנטוניו בנדרס בתפקיד מורט, בן זוגה של גרטרוד.
אליוט גולד בתפקיד דוקטור רוזנטל, הפסיכולוג של קאלווין, שמעודד אותו לכתוב.
אסיף מנדבי בתפקיד סיירוס מודי, היחצן של קאלווין.
סטיב קוגן בתפקיד לנגדון ת'ורפ, סופר וחבר של קאלווין, שפגש אותו כשהוא פרסם את ספרו הראשון.
דבורה אן וול בתפקיד לילה, חברתו לשעבר של קאלווין, שעזבה אותו לפני אירועי הסרט.
אליה שוקאט בתפקיד מייבל, מעריצה של קאלווין שנותנת לו את מספר הטלפון שלה.
קרן מ.ת. אברהם

קרן מ.ת. אברהם הוא מוסד אמנות ללא כוונת רווח. המטה הכללי של המרכז ממוקם בפריז, צרפת, ומשרד ראשי בתל אביב. אוצרותיו מאוחסנים בז'נבה, שווייץ. המרכז נוסד על ידי צאצאיו של מנסור תמיר אברהם לאחר מותו, בשנת 1999. מטרתו המוצהרת של המרכז היא לקדם את הערכת הציבור לאמנות המודרניזם, האימפרסיוניזם והאמנות המודרנית של רוסיה ואירופה באמצעות איסוף יצירות שניתן לשאול אותן "למטרה האחת והיחידה של הצגתן ולמידתן באמצעות מוסדות ציבור". נשיא הקרן המכהן הוא אמיר גרוס כבירי.
פעילות הקרן

עיקר האוסף מתמקד באמנות המודרניזם של אירופה ורוסיה של שלהי המאה ה-19 והמאה ה-20. בין עבודות האוסף ניתן למצוא יצירות של אמנים כגון אביגדור אריכא, סלבדור דאלי, נטליה גונצ'רובה, בוריס גריגורייב, מנשה קדישמן, מיכאיל לריונוב, לזר ליסיצקי, קזימיר מלביץ', ז'ואן מירו, אנרי רוסו, דייוויד שטרנברג וולדימיר טטלין. ברשות המרכז אוסף פסלים מלא של אדגר דגה, שאותו השאילה למוסדות כגון הגלריה הלאומית לאמנות בסופיה, בולגריה, ומוזיאון תל אביב בישראל.
ב-2010 קרן מ.ת. אברהם, תרמה פרסום היסטורי לספריית יד ושם: אלבום אדולף היטלר, עם זכויות יוצרים משנת 1936 מאת Cigaretten-Bilderdienst.
במאי 2012, המרכז השאיל למוזאון ההרמיטאג' בסנט פטרסבורג, רוסיה, מספר ברונזות של האמן אדגר דגה לתערוכה וסימפוזיון בינלאומי בנושא פסלי ברונזה. בין האמנים בתערוכה נמנו סלבדור דאלי, אדגר דגה, אלכסנדר ארכיפנקו, קונסטנטין ברנקוזי, פייר אגוסאה רנואר, אגוסטה רודין, הונורה דומייר ואמנים נוספים.
הקרן השיקה מחלקה להפקת כתבי אומנות, העוסקת בהיסטוריה של האומנות וכן מחקרים בנושא בשם אם. טי. איי. באוגוסט 2012. במהלך 2013-2012, הקרן פרסמה ספר שעסק בנושא מכירת האומנות הרוסית על ידי הסובייטים (1938-1917), לרבות עבודות אומנות שנלקחו מאוספים של מוזיאון הארמיטאז', כמו גם נושאים אחרים, ושנקרא 'מכירת האוצרות של רוסיה'.
נכון לתחילת 2013, עם התמיכה ושיתוף הפעולה של ועדת ליסיצקי ומוזיאון Van Abbe באיינדהובן, הקרן עורכת ומנהלת את פרסום קטלוג יצירות האומנות "התקופה היהודית" של אל ליסיציקי, שיהיה הכרך הראשון מבין ארבעה שיפורסמו על פועלו של האומן.
ב-2013, כחלק מתערוכת "העיר הלבנה" במוזיאון ההרמיטאג' בסנט פטרסבורג, הקרן הפיקה פרסום בשם "העיר הלבנה – אדריכלות הבאוהאוס בתל אביב", שמציג את המסורת האדריכלית של הבאוהאוס בתל אביב. באותה שנה הקרן הפיקה וערכה את הספר בשם "ליסיצקי – קבקוב, אוטופיה ומציאות במוזיאון הארמיטאז' ".
ב-2013, כחלק מ "ימי תל אביב בסנט פטרסבורג" שהוא אירוע ייחודי של דיאלוג תרבותי בחסות משרד החוץ הישראלי והקונסול הכללי בסנט פטרסבורג שברוסיה, הקרן תמכה ונטל תפקיד מרכזי בארגון תערוכה בינלאומית במוזיאון הארמיטאז' הלאומי בשם "העיר הלבנה – אדריכלות הבאוהאוס בתל אביב", שמציגה את 'העיר הלבנה' תל אביב ומתארת את המסורת העירונית והאדריכלית של תל אביב, וכן תמך בהפקת חומרי ההסברה מטעם משרד החוץ הישראלי ברוסיה.
בדצמבר 2013, הקרן השאילה את אוסף הפסלים של אדגר דגה למוזאון ההרמיטאג' לתקופה של שנתיים, כאשר ב 20 בדצמבר 2013 נפתחה תערוכה של אוסף זה במוזאון בשם "אדגר דגה-דמויות בתנועה".
היסטוריה

הארגון נוסד בשנת 2004 על ידי משפחתו של מנסור תמיר אברהם. מ.ת. אברהם נולד ב־27 באפריל 1912, בעדן שבתימן, שהייתה אז תחת שלטון בריטי. הוא היה לסמכות משפטית כמומחה לשלטון החוק האפריקני והאסייתי, וזכה במדליית ג'ורג' מאת הרשויות הבריטיות, שהעניקו לו אותה על עבודתו. אברהם היה גם אספן קפדן, והתמקד בעיקר ביצירות אמנות מרוסיה וממערב אירופה. אברהם הלך לעולמו ב-9 בינואר 1999, בגיל 86.
בשנת 2004 הקימו ילדיו ונכדיו את קרן מ.ת. אברהם כמוסד ללא כוונות רווח להכלת האוספים שלו. הנשיא המכהן כיום הוא אמיר גרוס כבירי. המרכז נמצא בז'נבה, שווייץ, והמטה הכללי בפריז, צרפת.